# Ан Бронте

### от Уикипедия, свободната енциклопедия

Ан Бронте английска писателка
Родена: | 17 януари 1820 Торнтън, Англия
Починала: | 28 май 1849 Скарбъро, Англия

Ан Бронте (на английски Аnne Brontë) е английска писателка, автор на романа «Агнес Грей». Сестра на Шарлот Бронте и Емили Бронте

## [редактиране] Биография

Ан Бронте е родена в семейството на бедния селски пастор Патрик Бронте. Той става англикански свещеник и се установява в Хоуърт, Северна Англия. Там се раждат неговите шест деца – син и пет дъщери. На 15 септември 1821 г. майката Мария Бронте умира, като оставя децата си на грижите на сестра си Елизабет Бренуел. През август 1824 г. бащата изпраща четирите най-големи дъщери в благотворителното училище Ковън Бридж. Условията в училището, където се подготвяли гувернантки, били ужасни – в него умират от туберкулоза двете най-големи сестри Мария (родена 1814 г.) и Елизабет (1815 г.) . Бащата прибира обратно в дома си болните Шарлот и Емили. Впоследствие Шарлот учи в платен пансион, а Емили и Ан получават домашно образование.

Всички деца на Патрик Бронте се опитват да пишат, като синът Бренуел и Шарлот се увличат и по рисуването. След завършването на пансиона Шарлот започва да преподава в него, а сестрите Емили и Ан стават гувернантки в заможни семейства.

През 1841-1845 г. Ан Бронте работи като гувернантка в семейство Робинсън, където брат и е учител. Но след като той е уличен в скандална връзка с мисис Робинсън, и двамата напускат службата си в семейството.

През 1846 г. сестрите Бронте публикуват сборник със стихове под псевдонима братя Бел (Шарлот – Карър, Емили – Елис, Ан – Ектън). През 1847 г. под същите имена сестрите изпращат в Лондон ръкописи на романи. Романът на Емили Бронте “Брулени хълмове” и на Ан Бронте – “Агнес Грей” са приети, а романът на Шарлот Бронте “Учителят” е отхвърлен от издателството. В основата на романа “Агнес Грей” са преживяванията на Ан Бронте като гувернантка и той носи силен автобиографичен отенък.

На 16 октомври 1847 г. е публикуван романът на Шарлот Бронте “Джейн Еър”. отпечатан. Съчинението, написано с искреност и страст, покорява читателите и донася на автора му шумен успех.

Слухът за това, че братята Бел не съществуват и че романът “Джейн Еър” е написан от учителката Шарлот Бронте, се разпространява бързо. Успехът на “Джейн Еър” кара издателите да публикуват повторно и романите на другите две сестри. “Брулени хълмове” на Емили Бронте също жъне успех, макар и не толкова щумен, докато романът на Ан Бронте - "Агнес Грей" се продава по слабо и неговите достойнства са оценени много по късно.След публикациите на романите сестрите Бронте получават материална независимост и слава.

Вторият роман на Ан Бронте «Уилдфел Хол», издаден през 1848 г., е едно от най-смелите произведения от средата на 19 век, посветено на темата на брака. Неизвестно е, в какво направление е щял да се развие впоследствие талантът на Ан Бронте. Тя би могла да заеми видно място в английската литература на 19 век, но за съжаление умира твърде млада.

На 24 септември 1848 г. от злоупотреба с алкохол и туберкулоза умира братът Бренуел Бронте, иначе талантлив художник. Докато се грижи за него Емили също се разболява от туберкулоза и умира на 26 май 1848 г. Месеци по късно същата участ постига и Ан. Няколко дни преди смъртта и Шарлот отвежда Ан в морския курорт Скарбъро, където тя умира на 22 декември 1848 г. Шарлот Бронте остава сама, заедно със слепия си баща и без сестрите, с които е свикнала да споделя своите мисли и планове.През ноември 1855 г. Шарлот се простудява и разболява от скоротечна туберкулоза и на 31 март 1855 г. умира.

## [редактиране] Библиография

- Agnes Grey - 1847
- The Tenant of Wildfell Hall - 1848

## [редактиране] Външни препратки

- Уебсайт на музея на сестрите Бронте
- Произведения на Anne Brontë в проекта Гутенберг

Взето от „http://bg.wikipedia.org../../../%D0%B0/%D0%BD/_/%D0%90%D0%BD_%D0%91%D1%80%D0%BE%D0%BD%D1%82%D0%B5_59db.html“.

Категория: Английски писатели

##### Views

- Статия
- Беседа
- Текуща версия

##### Търсене

##### На други езици

- Bosanski
- Català
- Cymraeg
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- 中文